作者：赵文
词牌/韵律：大

paragraphs: 正宝香残，重帘静，飞鸟时惊花铎。
沈思前梦去，有当时老泪，欲弹还阁。
太一宫墙，菩提寺路，谁管纷纷开落。
心情浑何似，似琵琶马上，晓寒沙漠。
想筝雁频移，钏金度瘦，素肌清削。
相思无奈著。
重访旧、谁遣车生角。
暗记省、刘郎前度，杜枚三生，为何人、顿乖芳约。
试把菱花拭，愁来处、鬓丝先觉。
念幽独、成荒索。
何日重见，错拟扬州骑鹤，绿阴不妨细酌。